2008. február 3-án a szlovén nemzeti döntőn a "Vrag naj vzame" (’Pokolba veled’) című számával bejutott az Eurovíziós Dalversenyre Szlovénia színeiben. A 2008-as fesztiválnak helyet adó Belgrád Arénában az első elődöntőben – 2008. május 20-án – lépett fel, a Vrag naj vzame című szlovén nyelvű dalával. Ezzel a 11. helyet sikerült neki megszereznie. A verseny előtt a fogadóirodák még esélyesnek tartották, hogy az első tízbe bekerüljön, de mivel túl kevés telefonos szavazat érkezett be, az énekesnőre nem szavaztak kellőképpen, így búcsúznia kellett a mezőnytől.